 Greenfield University students : Wọn tún rí òkú méjì lára àwọn akẹkọọ Greenfield University Ninu ikede ti ijọba ipinlẹ Kaduna fi sita lọjọ Aje, ọjọ kẹrindinlọgbọn, oṣu Kẹrin, wọn ni wọn ti gbe oku mejeeji lọ si mọsuari, ti wọn si tun ti sọ fun awọn alasẹ fasiti naa. Ọjọ diẹ sẹyin ni wọn kọkọ ri oku mẹta lára àwọn akẹkọọ naa ni abule kan nipinlẹ Kaduna. Kọmisanna fun eto aabo abẹle nibẹ, Samuel Aruwan sọ pe ibanujẹ ni isẹ ibi ọwọ àwọn eeyan naa jẹ fun Gomina Nasir El-Rufai. Ibanujẹ ni ikọlu si awọn akẹkọọ ti ko mọ nkankan, lasiko ti wọn n kekọọ wọn fun ọjọ ọla to dara. Bakan naa ni ijọba ti ránṣẹ ibanikẹdun si ẹbí àwọn akẹkọọ naa. Wọn ti kọkọ ri oku akẹkọọ mẹta ṣaaju Mẹta lara awọn akẹkọọ fasiti Greenfield ti awọn agbebọn kan ji gbe ni ipinlẹ Kaduna ti dero ọrun. Awọn akẹkọọ naa wa lara awọn akẹkọọ ti awọn agbebọn ji gbe ni fasiti aladani naa to wa loju ọna marosẹ Kaduna si Abuja loru ọjọ Iṣẹgun. Nigba to n fidi iroyin naa mulẹ fun awọn akọroyin, kọmiṣọna fun eto abo ati ọrọ abẹle ni Kaduna, Samuel Aruwan sọ pe wọn ti ko oku awọn akẹkọọ naa lọ sile igbokusi. O ni wọn ri oku awọn ekẹkọọ naa ni abule Kwa Bature, iyẹn lagbegbe ti ko fi bẹẹ jina si fasiti ọhun. Ọjọ Iṣẹgun ọsẹ yii lawọn agbebọn kan ṣadede kọlu fasiti naa ni Kasarami, lẹba oju ọna marosẹ Kaduna si Abuja, ti wọn si ji awọn akẹkọọ kan gbe lọ. Oṣojumikoro kan sọ fun awọn akọroyin pe awọn agbebọn naa ya bo fasiti ọhun, ti wọn si ṣina ibọn bolẹ, ki wọn to ji awọn akẹkọọ naa gbe lọ. Ikorodu cult crisis:A máa gbé Orò síta lọjọkọjọ tí ìjà ẹgbẹ òkùnkùn bá tún ṣẹlẹ- Àwọ Awọn eeyan to n gbe lagbegbe fasiti ọhun sọ pe ile ẹkọ naa, ti gbogbo awọn akẹkọọ rẹ ko ju bii ogoji ko ni eto abo to peye, wọn ni eredi ree to fi rọrun fun awọn agbebọn naa lati kọlu fasiti ọhun. Ẹnu ọjọ mẹta yii ni awọn agbebọn bẹrẹ si n ṣakọlu lemọ-lemọ ni ipinlẹ Kaduna, ti wọn si sọ oju da awọn akẹkọọ. aaa Ki lo ti ṣẹlẹ sẹyin? Àwọn agbébọn tún ti jí ọpọ akẹkọọ gbé ní fásitì kan ní Kaduna Awọn alaṣẹ ijọba ipinlẹ Kaduna lapa iwọ oorun ariwa orilẹ-ede Naijiria ti fidi rẹ mulẹ fun BBC pe awọn agbebọn ti ṣigun wọn fasiti GreeFiel University, ileẹkọ fasiti aladani kan nipinlẹ naa ti wọn si ji ọpọ awọn akẹkọọ ko lọ. Awọn ọlọpaa pẹlu ni awọn agbebọn naa ya wọ Ileewe giga fasiti naa ti o wa lagbegbe opopona Kaduna si Abuja ni aṣalẹ ọjọ Iṣẹgun ogunjọ oṣu kẹrin ọdun 2021. Alukoro ileeṣẹ ọlọpaa ni ipinlẹ Kaduna Mohammed Jalige ṣalaye pe ni bi a ṣe n sọrọ yii, awọn ọlọpaa ko tii le sọ ni pato iye awọn akẹkọs ti wọn ko lọ tabi ibi ti wọn ko wọn gba. O ni awọn ọlọpaa ti wa lọgba ileewe naa bayii awọn si ti n beere fun iwe iforukọ silẹ awọn akẹkọọ nibẹ lati lee mọ iye awọn akẹkọọ ti awọn agbebọn naa jigbe salọ Inu yara awọn akẹkọọ naa ni wọn ti ji wọn gbe, okunrin ati obinrin pẹlu. Akomolede ati Aṣa lori BBC Yoruba: Ẹyà Ara Ifọ ní olùkọ Adedokun kọ wa : Wọn tun ti ri oku meji lara awọn akẹkọọ Fasiti Greenfield, ti awọn agbebọn ji gbe nipinlẹ Kaduna lọsẹ to kọja. 